สิ่งที่ทำให้ สหรัฐอเมริกาได้เปรียบจีน ในอนาคต
ประเทศมหาอำนาจอย่างสหรัฐอเมริกา กำลังเจอประเทศจีนก้าวขึ้นมาท้าทายอย่างน่ากลัว หรือแม้แต่ประเทศรัสเซียที่เป็นศัตรูกันมาอย่างยาวนาน แต่มีหนึ่งสิ่งที่ทำให้สหรัฐอเมริกายังได้เปรียบ 2 ประเทศดังกล่าว นั่นก็คือ.. “การเปลี่ยนแปลงของจำนวนประชากร” เรื่องนี้เป็นอย่างไร? ลงทุนแมนจะเล่าให้ฟัง
22 เม.ย. 2562

สิ่งที่ทำให้ สหรัฐอเมริกาได้เปรียบจีน ในอนาคต / โดย ลงทุนแมน
ประเทศมหาอำนาจอย่างสหรัฐอเมริกา
กำลังเจอประเทศจีนก้าวขึ้นมาท้าทายอย่างน่ากลัว
หรือแม้แต่ประเทศรัสเซียที่เป็นศัตรูกันมาอย่างยาวนาน
แต่มีหนึ่งสิ่งที่ทำให้สหรัฐอเมริกายังได้เปรียบ 2 ประเทศดังกล่าว
นั่นก็คือ..
“การเปลี่ยนแปลงของจำนวนประชากร” เรื่องนี้เป็นอย่างไร?
ลงทุนแมนจะเล่าให้ฟัง
อีก 80 ปีข้างหน้าจากวันนี้
จำนวนประชากรจีนจะลดลง 411 ล้านคน
จำนวนประชากรรัสเซียจะลดลง 27 ล้านคน
แต่ประชากรของสหรัฐอเมริกาจะเพิ่มขึ้น 123 ล้านคน..
ประเทศที่มีจำนวนประชากรมาก โดยเฉพาะจำนวนประชากรวัยแรงงาน ปกติมักเป็นรากฐานสำคัญในการพัฒนาเศรษฐกิจ และความมั่นคงของประเทศ
ขณะที่ประเทศที่มีจำนวนประชากรน้อย มีโอกาสที่จะสูญเสียขีดความสามารถในการแข่งขัน และขาดโอกาสในการสร้างความมั่งคั่งทางเศรษฐกิจ
ลองมาดูจำนวนประชากรของทั้ง 3 ประเทศในปี 2018 และที่คาดการณ์ไปจนถึงปี 2100
ปี 2018 สหรัฐอเมริกา 327 ล้านคน จีน 1,415 ล้านคน รัสเซีย 144 ล้านคน
ปี 2050 สหรัฐอเมริกา 388 ล้านคน จีน 1,348 ล้านคน รัสเซีย 129 ล้านคน
ปี 2100 สหรัฐอเมริกา 450 ล้านคน จีน 1,004 ล้านคน รัสเซีย 117 ล้านคน
จะพบว่า ทั้งจีนและรัสเซียนั้น ประชากรมีแนวโน้มลดลง สวนทางกับสหรัฐอเมริกาที่ยังเพิ่มขึ้น
แล้วเพราะอะไร? จำนวนประชากรของสหรัฐอเมริกาถึงเพิ่มขึ้นได้
แน่นอนว่าจำนวนประชากร โดยเฉพาะคนกลุ่ม Baby Boomer ที่เกิดช่วงปี 1946 – 1964 ได้เข้าสู่วัยเกษียณอายุ ทำให้สหรัฐอเมริกาก็มีสัดส่วนผู้สูงอายุต่อจำนวนประชากรที่เพิ่มขึ้น
อย่างไรก็ตาม จำนวนผู้อพยพคือ ปัจจัยสำคัญที่ทำให้สหรัฐอเมริกาประสบกับปัญหาเรื่องโครงสร้างประชากรน้อยกว่าจีน และรัสเซีย ซึ่งสหรัฐอเมริกามีจำนวนผู้อพยพมากที่สุดในโลกกว่า 47 ล้านคน เมื่อเทียบกับรัสเซีย 11 ล้านคน และจีนที่ประมาณ 1 ล้านคน
ขณะที่ปัจจุบัน สหรัฐอเมริกายังมีจำนวนผู้อพยพเข้าประเทศไม่ต่ำกว่าปีละ 1 ล้านคนในทุกๆ ปี ทำให้เป็นประเทศที่มีจำนวนผู้อพยพเข้าไปในแต่ละปีมากที่สุดในโลก
สำหรับจีนนั้น ในปี 1979 ได้เริ่มดำเนินนโยบายลูกคนเดียว เพื่อควบคุมจำนวนประชากรไม่ให้มากจนเกินไป
แต่อีกด้านหนึ่ง นโยบายนี้ส่งผลให้เกิดการขาดแคลนประชากรวัยแรงงาน และการเพิ่มขึ้นอย่างรวดเร็วของผู้สูงอายุ ทำให้สุดท้ายรัฐบาลจีนต้องประกาศยกเลิกนโยบายดังกล่าวในปี 2015
แต่อย่างไรก็ตาม สิ่งนี้ไม่ได้ทำให้คนจีนส่วนใหญ่อยากมีลูกมากขึ้น เพราะคนจีนรุ่นใหม่บอกว่า ปัจจุบัน การเลี้ยงลูก 1 คนก็ถือว่ามีภาระเพียงพอแล้ว
พอเรื่องเป็นแบบนี้ จำนวนเด็กทารกเกิดใหม่ในจีนก็ปรับตัวลดลงอย่างต่อเนื่องจากปี 2016 ที่ 17.9 ล้านคน มาอยู่ที่ 15.2 ล้านคน ในปี 2018 ซึ่งเป็นจำนวนที่ต่ำที่สุดในรอบเกือบ 60 ปี
ตัวเลขนี้สวนทางกับจำนวนผู้เกษียณอายุในประเทศจีนที่จะเพิ่มขึ้นจาก 135 ล้านคนในปี 2015 มาอยู่ที่ 340 ล้านคนในปี 2040
มาดูทางด้านรัสเซียซึ่งเป็นมหาอำนาจอีกประเทศ ก็กำลังประสบปัญหาการลดลงของประชากร จำนวนเด็กเกิดใหม่ของรัสเซียในปี 2016 เท่ากับ 1.9 ล้านคน ลดลงมาอยู่ที่ 1.3 ล้านคน
ทำให้เมื่อปี 2018 ช่วงที่ประธานาธิบดีรัสเซีย วลาดิมีร์ ปูติน ลงเลือกตั้งสมัยที่ 2 มีการใช้นโยบายหาเสียงด้วยการสนับสนุนเงินกว่า 266,000 ล้านบาท เพื่อให้ชาวรัสเซียมีลูกกันมากขึ้น
หมายความว่า ถ้าเรื่องเป็นแบบนี้ ทั้งจีนและรัสเซียที่กำลังประสบกับปัญหาการหดตัวลงของประชากร อาจส่งผลด้านลบต่อการเติบโตทางเศรษฐกิจ และศักยภาพของประเทศ
และเรื่องนี้ก็อาจทำให้สหรัฐอเมริกายังเป็นมหาอำนาจทางเศรษฐกิจ และการเมืองของโลกไปอีกนานกว่าที่หลายคนคิดก็เป็นได้..
----------------------
ติดตามเรื่องหลากหลาย จากผู้เขียนเก่งๆในแอป blockdit
นอกจากนั้น เรายังเขียนเองได้ และสามารถสร้างรายได้ในนี้
โหลดแอปได้ที่ 
สั่งซื้อหนังสือลงทุนแมน 10.0 
พิเศษ ช่วง Pre-Order รับส่วนลด 20% (จำนวนจำกัด) ได้ที่
Lazada: 
Shopee: 
----------------------
References
-www.worldometers.info/world-population/china-population/
-
-
-
-
-
-
-
-
-
-
-